Author: administrator
Last saved by: viktoria.radvanska
Company: Abyss

Predkladacia správa

           Materiál „Stratégia celoživotného vzdelávania 2011“ sa  predkladá na základe Plánu práce vlády Slovenskej republiky na rok 2011. 
Cieľom predkladaného materiálu je navrhnúť cestu k fungujúcemu systému celoživotného vzdelávania, z ktorého by profitovali všetky skupiny obyvateľstva. Do systému celoživotného vzdelávania má priniesť nové a aktuálne prvky, ktoré by prostredníctvom systémových nástrojov napomáhali rozvíjať vzdelanostný potenciál jednotlivca a celej spoločnosti.
Stratégia identifikuje nasledovné prioritné oblasti:
-          posilňovanie motivácie jednotlivca k celoživotnému vzdelávaniu,
-          približovanie výstupov vzdelávania potrebám zamestnávateľov,
-          rozvoj kariérových poradenských služieb s dôrazom na dospelú populáciu,
-          zvyšovanie úrovne kompetencií dôležitých pre profesijný a osobnostný  rozvoj populácie.
Z hľadiska štruktúry dokumentu sa prvá časť venuje analýze stavu, v ktorom sa nachádza systém celoživotného vzdelávania, s dôrazom na jeho výstupy a dosahy na spoločnosť a jednotlivca. Druhá časť predstavuje víziu, ako by mal fungovať systém celoživotného vzdelávania na Slovensku. V tretej časti sú predstavené systémové nástroje, prostredníctvom ktorých bude stratégia napĺňaná. V prílohách materiálu je aktualizovaná terminológia v oblasti celoživotného vzdelávania a zoznam sledovaných indikátorov merania úspešnosti implementácie Stratégie 2011.
Materiál predpokladá negatívne vplyvy na rozpočet verejnej správy a podnikateľské prostredie, pozitívne vplyvy na informatizáciu spoločnosti, podnikateľské prostredie, sociálne vplyvy a nemá vplyv na životné prostredie.
Materiál bol predložený na predbežné pripomienkové konanie v termíne 17. 8. 2011 – 23. 8. 2011. Pripomienky boli zapracované do doložky vplyvov.
Materiál bol predložený na medzirezortné pripomienkové konanie v termíne 26. 8. 2011 -12. 9. 2011. Pripomienky boli zapracované do materiálu.
Materiál bol dňa 29. 9. 2011 prerokovaný na  Hospodárskej a sociálnej rade Slovenskej republiky a bol prijatý bez rozporov.
Materiál sa predkladá na rokovanie vlády Slovenskej republiky bez rozporov.